Parkent tumanidagi “Sumcha” dam olish maskanini rekonstruksiya qilishga 1 mlrd so‘m yo‘naltirildi

2013—2015-yillarda Toshkent viloyatida sayyohlik sohasini rivojlantirish dasturini amalga oshirish doirasida Parkent tumanidagi “Sumcha” dam olish maskani infratuzilmasini yaxshilash bo‘yicha chora-tadbirlar amalga oshirilmoqda. Bu haqda “O‘zbekturizm” milliy kompaniyasi xabar berdi.

Ushbu loyihani amalga oshirishga 1 milliard so‘mdan ortiq mablag‘ yo‘naltirilgan. Ayni paytgacha ikkita korpus, yemakxona binosi va suzish havzasini o‘z ichiga olgan 220 o‘rinli mehmonxona majmuasi rekonstruksiya qilindi. Korpuslar yangi jihozlar bilan ta’minlandi.
Loyiha natijasida 20 ta yangi ish o‘rni yaratildi. Hozirda alohida kottejlarda qurilish-montaj ishlari olib borilmoqda.